J e g y z ő k ö n y v

Készült: Kemendollár Község Önkormányzati Képviselőtestületének 2022. január 31. napján 16.30 órakor tartott nyílt üléséről.

Az ülés helye: Kemendollár Faluház

 8931 Kemendollár, Béke liget 3.

Jelen vannak: Németh László polgármester

Majer Róbert alpolgármester

Szabóné Baján Erzsébet képviselő

Horváth Jánosné képviselő

 Kurucz Attila képviselő

Tanácskozási joggal meghívottak:

 Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület határozatképes, az ülést megnyitotta.

Németh László polgármester tájékoztatást adott a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d :**

1. ***Pókaszepetki Közös Önkormányzati Hivatal költségvetésének beterjesztése, tárgyalása***

Előterjesztő: Németh László polgármester

1. ***A belső kontrollrendszer kialakításáról, valamint szabályszerű eredményes, gazdaságos és hatékony működéséről szóló nyilatkozat megismerése és elfogadása***

Előterjesztő: Németh László polgármester

1. ***Kemendollár Község Önkormányzat 2022. évi költségvetésének előzetes tárgyalása, beterjesztése***

Előterjesztő: Németh László polgármester

1. ***Előterjesztés a polgármester 2022. évi tiszteletdíjának és költségtértének megállapításáról***

Előterjesztő: Bucsák Katalin jegyző

1. ***Előterjesztés az alpolgármester 2022. évi tiszteletdíjának és költségtértének megállapításáról***

Előterjesztő: Bucsák Katalin jegyző

1. ***Óvodák nyári nyitvatartási rendjének meghatározása***

előterjesztő: Németh László polgármester

1. ***Az Önkormányzat 2022. évi munkatervének elfogadása***

előterjesztő: Németh László polgármester

1. ***A közbeszerzési terv elfogadása***

előterjesztő: Németh László polgármester

1. ***Civil szervezetek beszámolója az átvett támogatásról***

előterjesztő: Németh László polgármester

1. ***Vagyonnyilatkozatok átvétele – KOMA adatbázis ellenőrzése***

előterjesztő: Németh László polgármester

1. ***Rendelet módosítás szükségessége***

előterjesztő: Bucsák Katalin jegyző

1. ***Egyebek***
* ***kötelező felvételt biztosító iskola kijelölése***

előterjesztő: Németh László polgármester

A Képviselőtestület a javasolt napirendi pontokat elfogadta.

N a p i r e n d e k t á r g y a l á s a:

1. ***Napirend:***

***Pókaszepetki Közös Önkormányzati Hivatal költségvetésének beterjesztése, tárgyalása***

Előterjesztő: Németh László polgármester

Németh László polgármester: Az előterjesztésből – mely jelen jegyzőkönyv mellékletét képezi - látható, hogy a Pókaszepetki Közös Önkormányzati Hivatal 2022. évi költségvetését a Magyarország 2022. évi központi költségvetésérről szóló 2021. évi XC. törvény, az államháztartásról szóló 2011. évi CXCV. törvény és végrehajtási rendelete, valamint az előzetesen a Polgármesterek által nyújtott elképzelések, az Önkormányzatok 2021. évi költségvetést terhelő koncepciója alapján állítottuk össze.

A tervezésnél figyelembe vettük a 2022. év januárjában megjelent Kormányrendeletek alapján az Önkormányzatok részére átadandó kiegészítő támogatások adatait is.

**A Hivatal 2022. évi költségvetését a közös önkormányzati hivatal létrehozása során kötött megállapodásban foglaltak, illetve a 2021. évi költségek 2022. évre aktualizált, prognosztizált összegének figyelembevétele mellett állítottuk össze.**

Bucsák Katalin jegyző: Látható, hogy a hivatal működéséhez az Önkormányzatoknak az idei évben tervezett költségvetés szerint, a központi költségvetési támogatással a hivatal működése finanszírozott. Felhalmozási kiadással is terveztünk, mely kisebb felújításokra fordítható a 2021. évihez hasonlóan.

Az elmúlt két évben sikerült a hivatal költségvetésében tervezni, abból finanszírozni a külső vállalkozók által ellátott feladatokat, még olyan feladatok tekintetében is megtörtént a korábban szokásos kiszervezés helyett a feladatellátás pongyolán fogalmazva beszervezése, melyet hosszú évekig külsős vállalkozó részére megbízási díjként fizettek meg a Fenntartók.

Kollégáim érdekében – figyelemmel az áldozatos munkájukra - kérem, hogy a Tisztelt Fenntartók döntsenek hozzájárulás nyújtásáról, a Köztisztviselők bérrendezésének érdekében! Tegyék lehetővé a bérfejlesztést hozzájárulás nyújtásával.

Az előterjesztésben részletezésre került három lehetséges béremelési javaslat.

A köztisztviselők illetményalapja a tavalyi évhez hasonlóan 48.300,-Ft-al. a Cafeteria összege a tavalyi évvel megegyezően bruttó 300 ezer forinttal került tervezésre!

A fenntartó Önkormányzatok támogatása két féle módon került kiszámításra:

* Az első a közös önkormányzati hivatal fenntartói megállapodásában rögzített módon lakosságszám arányosan került tervezésre
* A második egy a fenntartók terheinek százalékos arányban felosztott elosztását mutatják, hiszen a lakosságszám arányos megosztás nem arányos a végzet feladatokkal, bár természetesen a nagyobb települések teherviselési képessége nagyobb (ez továbbra is kalkulált).

A Fenntartó Önkormányzatok Polgármesterei ülésükön a lakosságszám arányos támogatás mellett érveltek, ezért az került a Képviselőtestületek elé terjesztésre.

A Polgármesterek ülésén négy fenntartó önkormányzat Polgármestere a Köztisztviselők részére 20.%-os bérfejlesztés mellett érvelt, míg három a 15 %-os bérfejlesztés mellett, kettő pedig mindkét fejlesztés mértéket el tudta fogadni. Az ülést követő jelzések miatt kijelenthető, hogy nincs konszenzus a Fenntartókat képviselő Polgármesterek között sem, ezért kérem, hogy a Képviselőtestület döntsön a kérdésben.

A döntés sürgősségét az adja, hogy anélkül a gesztor önkormányzat költségvetését nem lehet elfogadásra benyújtani, beterjeszteni, hiszen a Hivatal költségvetése Pókaszepetk Község Önkormányzat költségvetésébe épül be. Az illetményalap eltérítése pedig nagyban befolyásolja azt.

A Képviselőtestület az előterjesztést megvitatta, kifejtette egybehangzó véleményét, hogy támogatni tudja a Közös Önkormányzati Hivatalban dolgozó Köztisztviselők magasabb átlag 20%-al jelölt tervezett bérrendezését és az ezzel együttjáró magasabb hozzájárulás nyújtását, azonban annak érdekében, hogy ne akadályozza a gesztor település költségvetésének elfogadását feltételesen elfogadja a 15 %-os bérfejlesztési javaslattal kalkulált költségvetést, azzal a feltétellel, hogy felkéri és felhatalmazza a Polgármestert a további megbeszélések folytatására.

**Kemendollár Község Önkormányzati Képviselőtestület - Németh László polgármester javaslatára - öt igen szavazattal, ellenszavazat nélkül az alábbi határozatot hozta**

***2/2022. (I.31.) önkormányzat Határozat***

***1. Kemendollár Község Önkormányzat Képviselőtestülete - mint fenntartó - a Pókaszepetki Közös Önkormányzati Hivatal 2022. évi költségvetését 113.210.000,- Ft bevétellel, amelyből***

 ***- központi költségvetési támogatás eredeti előirányzata, kiegészítő támogatással 103,302.286,- Ft***

 ***- fenntartó önkormányzatok támogatása eredeti eizat 9.907.714,- Ft***

***és 113.210.000,- . Ft kiadással, amelyből***

 ***- személyi juttatás 88.130.000,- Ft***

 ***- munkaadókat terhelő járulékok 11.880.000,- Ft***

 ***- dologi kiadások 12.200.000,-. Ft***

 ***- felhalmozási kiadások 1.000.000,- Ft***

***elfogadja.***

***2. Képviselő-testületek a Hivatal köztisztviselőinek a köztisztviselők illetményalapját 48.300,- Ft-ban, béren kívüli cafeteria juttatása mértékét bruttó 300.000 Ft összegben állapítják meg.***

***3. Képviselő-testületek megbízzák Pókaszepetk Község Polgármesterét, hogy a Hivatal jóváhagyott költségvetésének Pókaszepetk Község Önkormányzata 2022. évi költségvetésébe történő beépítéséről gondoskodjon.***

***4. Képviselő-testületek megbízzák a polgármestereket, gondoskodjanak a Hivatal finanszírozásának önkormányzatuk költségvetésébe történő beépítéséről.***

***5. Képviselő-testületek megbízzák a jegyzőt, a költségvetés végrehajtásáról gondoskodjon.***

***Határidő: folyamatos***

***Felelős: Bucsák Katalin jegyző***

Kemendollár község képviselő-testülete egyöntetűen támogatja a hivatal költségvetését azzal, hogy a 20%-os átlag bérfejlesztés megvalósuljon. A járványügyi helyzetre való tekintettel a kilenc települést érintő együttes testületi ülést nem tartja kívánatosnak. Az ismételt Polgármesteri ülés összehívását támogatja!

**Kemendollár Község Önkormányzati Képviselőtestület - Németh László polgármester javaslatára - öt igen szavazattal, ellenszavazat nélkül az alábbi határozatot hozta:**

***3/2022. (I.31.) önkormányzat Határozat***

***Kemendollár Község Önkormányzat Képviselőtestülete felkéri és felhatalmazza a település Polgármesterét, hogy a Pókaszepetki Közös Önkormányzati Hivatalt fenntartó Polgármesterrel egyeztetést folytasson a a Közös Önkormányzati Hivatalban dolgozó Köztisztviselők magasabb átlag 20%-al jelölt tervezett bérrendezése érdekében. Támogatja az ezzel együttjáró – a település részéről a Hivatal felé átadandó - fenntartói hozzájárulás nyújtását.***

***A pozitív döntés esetében a Hivatal költségvetését tekintve rendkívüli testületi ülésen döntését felülbírálja.***

***Határidő: folyamatos***

***Felelős: Bucsák Katalin jegyző***

1. ***Napirend:***

***A belső kontrollrendszer kialakításáról, valamint szabályszerű eredményes, gazdaságos és hatékony működéséről szóló nyilatkozat megismerése és elfogadása***

Előterjesztő: Németh László polgármester

Németh László polgármester: a Pókaszepetki Közös Önkormányzati Hivatal költségvetési szerv vezetője jogi felelőssége tudatában nyilatkozatot tesz az általa vezetett költségvetési szerv vonatkozásában, hogy gondoskodott

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

- olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,

- a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,

- a rendelkezésre álló előirányzatok célnak megfelelő felhasználásáról,

- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

- a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

- a gazdálkodási lehetőségek és a kötelezettségek összhangjáról,

- az intézményi számviteli rendről,

- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

- arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

Bucsák Katalin jegyző a nyilatkozatát megtette, mely a jegyzőkönyv mellékletét képezi.

**Kemendollár Község Önkormányzati Képviselőtestület - Németh László polgármester javaslatára - öt igen szavazattal, ellenszavazat nélkül az alábbi határozatot hozta**

***4/2022. (I.31.) önkormányzat Határozat***

***Kemendollár Község Önkormányzat Képviselőtestülete - mint fenntartó – nevében a Pókaszepetki Közös Önkormányzati Hivatal jegyzőjének a vonatkozó jogszabályok szerint a 370/2011.(XII.31.) Kormányrendeletnek megfelelően a belső kontrollrendszerre vonatkozóan tett nyilatkozatát megismerte.***

***Határidő: folyamatos.***

***Felelős: Németh László polgármester és Bucsák Katalin jegyző***

1. ***Napirend:
Kemendollár Község Önkormányzat 2022. évi költségvetésének előzetes tárgyalása, beterjesztése***

Előterjesztő: Németh László polgármester

Németh László polgármester: A 2022. évi költségvetés előkészítésében továbbra is kiemelt célunk volt a költségvetés egyensúlyának biztosítása, kiszámítható és stabil gazdálkodás mellett, a működési hiány nélküli gazdálkodás feltételeinek megteremtése. A költségvetés egészét és részleteit is, továbbra is döntően befolyásolják a Covid-19 világjárvány miatt bekövetkezett gazdasági hatások, valamint az is, hogy a 2021-es adóév után 2022-es adóévben sincs lehetőség az építmény- és telekadó emelésére, nincs lehetőség legalább június 30-ig az önkormányzat által beszedett díjak növelésére sem. Nem került vissza az önkormányzatokhoz a gépjármű-adó 2020 előtti helyben maradó része, és a következő adóévre is kiterjesztik a KKV-k iparűzési adójának 50 %-os mérséklését (2 helyett 1 százalék), amely kieső bevételként realizálódik. És sajnos a korábbi évekhez képest jelentősen visszaestek az iparűzési adóbevételeink is. A működésben a korábbinál erősebben érzékelhető és növekvő inflációt tehát az önkormányzat saját forrásainak bővítésével idén sem tudja érdemben kompenzálni. Az önkormányzati kötelező feladatok kimagasló ellátása mellett, a 2022. évi célok közé tartozik az önként vállalt feladatok magas színvonalú ellátása. Ezzel összefüggésben nagy hangsúlyt fektetünk a zöldfelületek minőségének és színvonalának megőrzésére, és próbáljuk azt tovább is fejleszteni. A település köztisztaságának és közbiztonságának javítása szintén kiemelt feladat. Továbbra is jelentős hangsúlyt fektetünk kulturális értékeink és hagyományaink ápolására, a kulturális feladatok ellátását településünk méretéhez képest kisebb rendezvények tartásával is színvonalasan valósítjuk meg.

Nem tudom elfogadásra javasolni a tervezetet, hiszen vannak döntések, melyek a mai testületi ülésre kerültek előterjesztésre és megalapozók a költségvetési rendeletünket tekintve, ettől függetlenül a rendelet beterjesztésével eleget teszünk a jogszabályi kötelezettségünknek.

A költségvetés tartalmi, formai követelményei: Az Áht. 24. §. (3) bekezdés értelmében a jegyző által előkészített költségvetési rendelet tervezetet a polgármester február 15-ig nyújtja be a Képviselő-testületnek.

Az Ávr. 27. §. (2) bekezdése szerint a polgármester a Képviselő-testület elé terjeszti a bizottságok által megtárgyalt rendelet-tervezetet, melyhez csatolja legalább a pénzügyi bizottság írásos véleményét.

**Kemendollár Község Önkormányzati Képviselőtestület - Németh László polgármester javaslatára - öt igen szavazattal, ellenszavazat nélkül az alábbi határozatot hozta**

***5/2022. (I.31.) önkormányzat Határozat***

***Kemendollár Község Önkormányzat Képviselőtestülete elfogadja a költségvetési rendelet beterjesztését.***

 ***Határidő: folyamatos***

***Felelős: Németh László polgármester és Bucsák Katalin jegyző***

1. ***Napirend:***

***Előterjesztés a polgármester 2022. évi tiszteletdíjának és költségtértének megállapításáról***

Előterjesztő: Bucsák Katalin jegyző

Bucsák Katalin a jegyzőkönyv mellékletéül csatolt előterjesztést ismerteti. Kiemeli, hogy a polgármester illetményének, vagy tiszteletdíjának mértékét az előterjesztésben körülírtak szerint számították, azt jogszabály állapítja meg.

A Polgármester tekintetében az illetmény, tiszteletdíj és egyéb juttatás közérdekű adat, így nyilvános ülésen tárgyalható. Egyszerű többséggel lehet, kell elfogadni.

Kormányzati döntés született az emelkedés kompenzációjára- figyelemmel arra, hogy afőállású polgármester illetményének, illetve a társadalmi megbízatású polgármester tiszteletdíjának kötelezően megállapítandó változása, emelkedése – jelentős terhet róhat a települések költségvetésére. Ezt a Kormány mérlegelte, s kompenzációként – a 9/2022. (I. 14.) Korm. rendelettel a polgármester illetménye és költségtérítése 2022. évi emelésének ellentételezése érdekében az 5000 lakos alatti települési önkormányzatok számára nyújt kiegészítő támogatást.

 **Németh László polgármester a döntéshozatalt megelőzően hivatkozott személyesen érintettségére és kijelentette, hogy ezért a döntéshozatalban nem kíván részt venni. Előadta továbbá, hogy az alakuló ülésen már nyilatkozott arról, hogy a számára megállapított költségtérítés összegét nem kívánja igénybevenni, ezt a nyilatkozatát a jövőre nézve is fenntartja. Így a számára kötelezően megállapítandó költségtérítés összegéről 2022. január 01. napjától is le kíván mondani.**

**Majer Róbert alpolgármester** javasolja a polgármester havi tiszteletdíja kapcsán a határozathozatalt.

**Kérdés, észrevétel nem volt, a képviselő-testület négy igen szavazattal és egy tartózkodás mellett az alábbi határozatot hozta, fogadta el:**

***6/2022. (I.31.) önkormányzati határozat***

***Kemendollár község Önkormányzati képviselő-testülete Magyarország helyi önkormányzatairól szóló 2011. évi CLXXXIX. törvény 71.§ (2) bekezdése, valamint a (4) bekezdés a) pontja, továbbá a közszolgálati tisztviselőkről szóló 2011. évi CXCIX. törvény 131.§ (1) bekezdése alapján Németh László polgármester tiszteletdíját 2022. január 01. napjától havi 260.000,- Ft összegben, azaz Kettőszázhatvanezer Ft/hó összegben állapítja meg.***

***Határidő: 2022. január 31.***

 ***(a határozat MÁK részére történő megküldésére)***

***Felelős: jegyző***

**Majer Róbert alpolgármester** javasolja a polgármester költségtérítése kapcsán a határozathozatalt.

**Kérdés, észrevétel nem volt, a képviselő-testület négy igen szavazattal és egy tartózkodás mellett az alábbi határozatot hozta, fogadta el:**

***7/2022. (I.31.) önkormányzati határozat***

1. ***Kemendollár község Önkormányzati képviselő-testülete Magyarország helyi önkormányzatairól szóló 2011. évi CLXXXIX. törvény 71.§ (6) bekezdése alapján Németh László polgármester költségtérítését 2022. január 01 napjától havi 39.000,- Ft-ban állapítja meg.***
2. ***Németh László polgármester az a) pontban megállapított költségtérítéséről előzetesen benyújtott –az ülés jegyzőkönyvéhez csatolt - nyilatkozatában lemondott, ezen szándékát ismételt nyilatkozatában megerősíti. A Képviselőtestület lemondását elfogadja, ezért kizárólag az esetlegesen felmerülő – számlával igazolható– költségeinek elszámolását kéri.***

***Határidő: 2022. január 31.***

 ***(a határozat MÁK részére történő megküldésére)***

***Felelős: Bucsák Katalin jegyző***

1. ***Napirend:***

***Előterjesztés az alpolgármester 2022. évi tiszteletdíjának és költségtértének megállapításáról***

Előterjesztő: Bucsák Katalin jegyző

Majer Róbert alpolgármester a napirend tárgyalásakor bejelenti, hogy fenntartja az alakuló ülésen tett nyilatkozatát, miszerint saját számára továbbra is kizárólag 30.000,-Ft tiszteletdíj megállapítását kéri.

Németh Lászlópolgármester: Figyelemmel az Alpolgármester alakuló ülésen tett írásos nyilatkozatára, továbbra miszerint a jogszabály lehetőséget nyújt arra, hogy az alpolgármester ezen juttatásokról nyilatkozatában lemondjon, vagy kérje annak mértékének alacsonyabb mértékben történő megállapítását, valamint jelen ülésen szóban megismételt nyilatkozatára az előterjesztésben foglalt megfelelő döntés elfogadását javaslom.

A Képviselők a döntéseket megköszönték.

**Majer Róbert hivatkozott személyesen érintettségére és kijelentette, hogy ezért a döntéshozatalban nem kíván részt venni, hozzájárult továbbá a javaslat nyílt ülésen történő tárgyalásához, zárt ülés tartását nem kérte.**

**A Képviselőtestület a nyilatkozatban foglaltakat elfogadja, további kérdés, észrevétel nem volt, a képviselő-testület négy igen szavazattal és egy tartózkodás mellett az alábbi határozatot hozta, fogadta el:**

***8/2022. (I.31.) önkormányzati határozat***

***a./ Kemendollár Község Önkormányzatának Képviselő-testülete az alpolgármester részére megállapított tiszteletdíj vonatkozásában korábbi 69/2019. (X.22.) határozatában foglalt döntését – figyelemmel arra, hogy azt az alpolgármester is elfogadja, változtatását nem kéri, erről a Képviselőtestület ülésén is nyilatkozott - helyben hagyja, hatályban tartja***

***b./ Kemendollár Község Önkormányzatának Képviselő-testülete az alpolgármester részére megállapított költségtérítés vonatkozásában korábbi 70/2019. (X.22.) határozatában foglalt döntését – figyelemmel arra, hogy azt az alpolgármester is elfogadja, változtatását nem kéri, erről a Képviselőtestület ülésén is nyilatkozott - helyben hagyja, hatályban tartja.***

***Határidő: folyamatos***

***Felelős: Bucsák Katalin jegyző***

1. ***Napirend***

***Óvodák nyári nyitvatartási rendjének meghatározása***

 Előadó: Németh László polgármester

Németh László polgármester: Az írásos előterjesztés minden képviselő-testület számára megküldésre került, így az abban foglaltakat megismerhették. A Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 6. pontja kimondja, hogy a helyi közügyek, valamint a helyben biztosítható közfeladatok körében ellátandó helyi önkormányzati feladatok közé tartozik az óvodai ellátás. A testületi ülésen – jogszabály által előírt módon tárgyév február 15. napjáig szükséges döntést hozni a nyári nyitva tartás tekintetében. Pókaszepetk és Zalaistvánd Község Önkormányzat által fenntartott Óvodák közösen ügyeleti rendben biztosítják hosszú évek óta a nyári nyitva tartást. A Pókaszepetki Vackor Óvoda és a Zalaistvándi Eperke Óvoda nyújt otthont az óvodáskorú gyermekek számára mind az öt településen, Ezért fontosnak érzem, hogy e tekintetben a nyitva tartás rendje a 2021/2022-es tanévben is mind az öt település Képviselőtestülete előtt ismert legyen, s ebben nyílt testületi ülésen foglaljunk állást.

Az Óvodavezető Asszonyok írásban javaslatot tettek a Képviselőtestületek részére, javaslom annak elfogadását. Javaslatuk szerint az óvodák július 1-ig tartanak nyitva, majd július 4-től augusztus 12-ig ügyeletet tartanak az alábbi rend szerint:

* Július 4 – július 22-ig a Zalaistvándi Eperke Óvodában a Zalaistvándi Eperke Óvoda dolgozói (3 hét).
* Július 25- augusztus 12-ig a Pókaszepetki Vackor Óvodában a Pókaszepetki Vackor Óvoda dolgozói. (3 hét).

fogadja a gyermekeket.

Mindkét óvoda zárva tart: augusztus 15 – augusztus 31-ig.

A beiratkozás napja a 2022/2023. tanévre Pókaszepetki Vackor Óvodába és a Zalaistvándi Eperke Óvodába 2022. április 12, napján lesz.

Javaslom az óvodában a 2021/2022. nevelési évre a heti időkeret mértékéről és az éves nyitvatartás idejéről szóló tájékoztatót fogadja el.

Az elhangzottakat figyelembe véve

**Kemendollár Község Önkormányzati Képviselőtestület - Németh László polgármester javaslatára - öt igen szavazattal, ellenszavazat nélkül az alábbi határozatot hozta:**

 ***9/2022. (I. 31.) önkormányzat Határozat***

***Kemendollár Község Önkormányzatának Képviselőtestülete az óvodák nyári nyitvatartási rendjéről szóló tájékoztatót miszerint az óvodák 2022. július 1. napjáig tartanának nyitva, majd július 4. napjától augusztus 12. napjáig az alábbi ügyeleti rendben működnének:***

* ***július 4 - július 22-ig a Zalaistvándi Eperke Óvoda (3 hét)***
* ***július 25- augusztus 12-ig a Pókaszepetki Vackor Óvoda (3 hét)***

***fogadja a gyermekeket elfogadja.***

***Mindkét óvoda zárva tart augusztus 15-31-ig. (10 munkanap)***

***A 2022/2023. óvodai nevelési évre történőbeíratás időpontja mindkét óvodában 2022. április 12. napján lesz, melyet tudomásul vesznek.***

***Határidő: folyamatos***

***Felelős: Bucsák Katalin jegyző***

1. ***Napirend:***

 ***Az Önkormányzat 2022. évi munkatervének elfogadása***

Előadó: Németh László polgármester

Németh László polgármester: A képviselőtestület az SZMSZ-ben foglaltak alapján, a 2022. évi munkatervét elkészítette. A tervet az előterjesztés szerint minden képviselő megismerte.

Javasolja, hogy azt a tervezetben foglaltak szerint fogadják el.

**A képviselőtestület – Németh László polgármester javaslatára - öt igen szavazattal ellenszavazat nélkül a következő határozatot hozta:**

 ***10/2022. (I.31.) önkormányzati határozat***

***Kemendollár Község Önkormányzat Képviselő-testület az önkormányzat – Németh László polgármester által benyújtott - 2022. évi munkatervét elfogadta.***

***Felelős: Bucsák Katalin jegyző***

***Határidő: folyamatos***

1. ***Napirend:***

***A közbeszerzési tervének elfogadása***

 Előadó: Bucsák Katalin jegyző

Bucsák Katalin jegyző: Tájékoztatta a képviselőtestületet, hogy közbeszerzésekről szóló 2015. évi CXLIII. törvény (Kbtv.) 42. § (1) bekezdésében foglalt előírás alapján az ajánlatkérő legkésőbb március 31. napjáig éves összesített közbeszerzési tervet köteles készíteni az adott évre tervezett közbeszerzésekről.

Németh László polgármester: Figyelembe véve az értékhatárokat 2022. évi közbeszerzési tervben szükséges szerepeltetni azokat a beruházásokat, melyek az értékhatárt meghaladja, azonban jelenleg nincs olyan megvalósítandó beruházás, mely kapcsán az önkormányzatnak közbeszerzési eljárást kelljen lefolytatni.

Bucsák Katalin jegyző: Mindezek ellenére a közbeszerzési tervet el kell fogadni, úgynevezett nullás érték elfogadása mellett. Amennyiben a benyújtott pályázatokat a település elnyeri és beruházás még tárgyévben megvalósul, úgy a közbeszerzési terv módosítható, s az eljárás az abban foglaltak szerint lefolytatható.

Németh László polgármester javasolta, a képviselőtestület az elhangzottak alapján az önkormányzat 2022. évi közbeszerzési tervét fogadja el.

**Kemendollár Község Képviselőtestülete a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

 ***11/2022. (I. 31.) önkormányzat határozat***

***Kemendollár Község Önkormányzata a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2022. évben lefolytatandó közbeszerzési eljárások éves tervét nemleges megjelöléssel jóváhagyja.***

***Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.***

***Felelős: Németh László polgármester***

***Határidő: folyamatos***

1. ***Napirend***

***Civil szervezetek beszámolója az átvett támogatásról***

Előadó: Németh László polgármester

Németh László polgármester beszámolt az alábbiakról:

* Az önkormányzat 200 e Ft-tal támogatta az Önkéntes Tűzoltó Egyesületet
* a Sport Egyesületet részére 150 e Ft támogatást biztosított , továbbá

támogatást nyújtott 2021. évben.

A támogatás mértékéig az egyesületek az önkormányzat felé számlákkal elszámoltak, továbbá mindkét civil szervezet a 2021. évi munkájáról szóló írásos beszámolót benyújtotta. A Civil szervezetek részletes beszámolót nyújtottak, melyek a Pókaszepetki Közös önkormányzati Hivatal irattárában kerültek elhelyezésre.

**Kemendollár Község Önkormányzati Képviselőtestület az Önkéntes Tűzoltó Egyesület és a Labdarúgó Sport Klub 2021. évi beszámolóját – Németh László polgármester javaslatára külön – külön határozattal elfogadta.**

**Kemendollár Község Önkormányzati Képviselőtestület – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

 ***12/2022. (I.31.) önkormányzat határozat***

***Kemendollár Község Önkormányzati Képviselőtestület a Kemendollári Önkéntes Tűzoltó Egyesület 2021. évi támogatásról szóló beszámolót és a végzett feladatokról szóló tájékoztatót elfogadta.***

 ***Felelős: Németh László polgármester***

 ***Határidő: azonnal***

**Kemendollár Község Önkormányzati Képviselőtestület – Németh László polgármester javaslatára - öt igen szavazattal, ellenszavazat nélkül az alábbi határozatot hozta:**

 ***13/2022. (I.31.) önkormányzat határozat***

***Kemendollár Község Önkormányzati Képviselőtestület a Kemendollár Sport Klub 2021. évi támogatásról szóló beszámolót és a végzett feladatokról szóló tájékoztatót elfogadta.***

***Továbbá felhívja az egyesület figyelmét, hogy a 2021. évben kapott támogatásból megmaradt pénzösszegről - 67.648 Ft - a következő évi beszámolóval egyidejűleg számoljon el.***

 ***Felelős: Németh László polgármester***

 ***Határidő: azonnal***

1. ***Napirend:***

***Vagyonnyilatkozatok átvétele – KOMA adatbázis ellenőrzése***

előterjesztő: Németh László polgármester

Németh László polgármester: Tájékoztatta a képviselőtestület, hogy jogszabály szerint a polgármesternek és a képviselőknek évente – tárgyévben - 2022. január 31-ig be kell nyújtani a vagyon-nyilatkozatát. Az Ügyrendi Bizottság e tekintetben a feladatát ellátta, külön jegyzőkönyv szerint megállapította, hogy vagyon-nyilatkozatok sértetlenek, azok a Pókaszepetki Közös Önkormányzati Hivatal irattárában elhelyezésre kerültek.

Németh László polgármester: Javasolta, hogy a vagyon nyilatkozatok megtételéről szóló tájékoztatót fogadják el.

**A képviselőtestület a javaslatot elfogadta és – Németh László polgármester javaslatára - öt igen szavazattal ellenszavazat nélkül a következő határozatot hozta:**

 ***14/2022. (II. 31.) önkormányzati határozat***

***Kemendollár Község Önkormányzati Képviselőtestület a polgármester és a képviselők vagyon-nyilatkozat tételéről szóló tájékoztatót tudomásul vette, a Bizottság munkáját megköszönte.***

***Határidő: folyamatos***

***Felelős: Bucsák Katalin jegyző***

Németh László polgármester ismerteti továbbá, hogy a köztartozás mentes adatbázis ellenőrzése során megállapítható, hogy abban valamennyi Képviselő szerepel!

1. ***Napirend:***

***Rendelet módosítás szükségessége***

előterjesztő: Bucsák Katalin jegyző

Bucsák Katalin jegyző: 2021. decemberében az anyakönyvi események kapcsán elfogadott rendelet felülvizsgálata és kezdeményezésemre módosítása szükségessé vált, és meg is történt, mert az egy rendkívül aránytalan helyzetet tartott életben, azért, mert Hivatalunkat fenntartó Önkormányzatok 9 Önkormányzatra bővültek és van olyan Önkormányzat ahol részben a házasulandók által fizetendő díjak magasabbak, továbbá az hivatali munkaidőn kívül történő házasságkötésben közreműködő anyakönyvvezetőt választása szerint a közszolgálati tisztviselőkről szóló törvényben meghatározott szabadidő helyett eseményenként bruttó 20000 Ft díj illeti meg, míg a Gyűrűs, Kemendollár, Pókaszepetk, Vöckönd és Zalaistvándon végzett események tekintetében az a hivatali munkadidőn túl történő anyakönyvi eseményen közreműködő anyakönyvvezetőt hivatali helyiségben megtartott házasságkötések esetén - a 10.§ (1) és (2) bekezdése esetében - eseményenként nettó 8.000 Ft , a hivatali helyiségen kívüli házasságkötések esetén - a 10.§ (3) bekezdése esetében - eseményenként nettó 12.000 Ft díjazás illeti meg.

A módosítás az aránytalanságot megszüntette és az anyakönyvvezetők díjazása egységessé változott.

A módosítással együtt a rendeletben az anyakönyvvezető juttatásának fedezetét képező szolgáltatási díj emelés is történt, melyet az alábbiak szerint szemléltetek:

Korábbi rendelet szerint fizetendő díjak:

(2) A házasságkötés díja hivatali munkaidőn túl Kemendollár, Békeliget 3. (Közösségiház) Díszterem helyiségben: 20.000,- Ft + ÁFA

(3) A házasságkötés díja hivatali munkaidőn túl egyéb külső helyszínen: 30.000,- Ft + ÁFA.

Módosított rendelet szerint fizetendő díjak:

(3) A házasságkötés díja hivatali munkaidőn túl Kemendollár, Békeliget 3. (Közösségiház) Díszterem helyiségben: 35.000,- Ft

(4) A házasságkötés díja hivatali munkaidőn túl egyéb külső helyszínen: 35.000,- Ft.

Természtesen a hivatali munkaidőn belüli eseményeken semmilyen díjazást nem kell fizetni sem a házasulandóknak, sem a hivatalnak az anyakönyvvezető felé sem a korábban elfogadottak szerint, sem a módosításnak megfelelően!

A rendelet módosítása 2022. január 01. napján vált hatályossá!

A Zala Megyei Kormányhivatal jelzéssel élt a Hivatal irányába, hogy vizsgálja felül a módosított rendeletét, mert az nem áll összhangban - a veszélyhelyzettel összefüggő átmeneti szabályokról szóló - 2021. évi XCIX. törvény 147.§-ában foglalt rendelkezésekkel.

A rendelkezéseket felülvizsgálva az alábbiak jelenthetők ki:

- A lakosság részéről az eseményekért hivatali munkaidő belüli eseményeken semmilyen díjazást nem kell és nem is kellett fizetni

- 2022. januárjában nem történ házasságkötés a településen

- Annak érdekében, hogy a - a veszélyhelyzettel összefüggő átmeneti szabályokról szóló - 2021. évi XCIX. törvény 147.§-ában foglalt rendelkezéseinek maradéktalanul megfelelhessünk szükséges az előterjesztésben megjelölt bekezdésekben emelt díjakat a korábbi mértékben megjelölni,

(*törvényi rendelkezés: 147.§ (2) Az (1) bekezdés szerinti szervezet a 603/2020. (XII. 18.) Korm. rendelet hatálybalépésének napjától már megállapított új díjat nem vezethet be, 2022. június 30. napjáig új díjat nem állapíthat meg, meglévő díjat új kötelezetti körre nem terjeszthet ki*.)

- a körülírt időszakot követően, - tehát amennyiben magasabb szintű szabályozás alapján további halasztó intézkedés nem történik, - várhatóan 2022. július 01. napjától az új díjak bevezethetővé válnak.

A képviselő-testület megköszönte a részletes tájékoztatást.

Németh László polgármester javasolta, hogy aházasságkötés létesítésének hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díjak mértékéről módosításáról szóló rendeletet az írásos előterjesztésnek megfelelően fogadják el.

**A képviselő-testület a javaslattal egyetértett és öt igen szavazattal, ellenszavazat nélkül az az alábbi rendeletet alkották meg, fogadták el:**

**Kemendollár Község Önkormányzata Képviselő-testületének 1/2022. (II.6.) önkormányzati rendelete**

**A házasságkötés létesítésének hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díjak mértékéről szóló 6/2016. (V.10.) önkormányzati rendelet módosításáról**

1. ***Napirend:***

***Iskolai körzethatárok elfogadása 2022/2023. tanévre vonatkozóan***

Előadó: Németh László polgármester

Németh László polgármester tájékoztatta a jelenlévőket, hogy a nemzeti köznevelésről szóló 2011. évi CXC törvény 50.§ (8) bekezdése alapján az általános iskolák felvételi körzetének továbbá a pedagógiai szakszolgálatot ellátó intézmény működési körzetének a meghatározása a járási hivatal hatásköréből átkerült a tankerületi központ hatáskörébe. Ennek kapcsán megküldésre került a 2022/2023. évi általános iskolák és a nemzetiséghez tartozó gyermekek iskolai nevelését-oktatását ellátó nevelési-oktatási intézmények felvételi körzetei.

Az előző évkehez képest esetünkben változás nem történt.

A képviselő-testület tagjai a kiküldött előterjesztést megismerték, a tájékoztatást megköszönték.

**A képviselőtestület – Németh László polgármester javaslatára - öt igen szavazattal ellenszavazat nélkül a következő határozatot hozta:**

 ***15/2022. (I. 31.) önkormányzati határozat***

***Kemendollár Község Önkormányzat Képviselőtestület a a Zalaegerszegi Tankerületi Központ által a TK-184/01266-114/2021. iktatószámmal küldött 2022/2023. tanévre kijelölt kötelező felvételt biztosító intézmények tárgyában megküldött tájékoztatót megismerte, az abban foglaltakkal egyetért, azt elfogadja.***

***Határidő: 2022. február 15.***

***Felelős: Németh László polgármester***

Egyéb kérdés, hozzászólás nem merült fel a polgármester az ülést 18.40 órakor bezárta.

 kmft.

 Németh László Bucsák Katalin

 polgármester jegyző